หุ้นไทยภาคเช้าปิดบวก 1.69 จุด
เช้าวันนี้ดัชนีหุ้นไทยปิดที่ระดับ 938.51 จุด เพิ่มขึ้น 1.69 จุด หรือ 0.18% มีมูลค่าการซื้อขาย 6,465.51 ล้านบาท
14 ต.ค. 2554

เช้าวันนี้ดัชนีหุ้นไทยปิดที่ระดับ 938.51 จุด เพิ่มขึ้น 1.69 จุด หรือ 0.18% มีมูลค่าการซื้อขาย 6,465.51 ล้านบาท
ดัชนีหุ้นไทยเช้าวันที่ 14 ต.ค.54 แกว่งตัวอยู่ในกรอบแคบๆ ด้วยมูลค่าซื้อขายเบาบาง หลังนักลงทุนชะลอซื้อขายเพื่อประเมินผลกระทบจากเหตุการณ์น้ำท่วม ขณะที่ปัญหาหนี้ยูโรโซน และภาวะเศรษฐกิจโลกชะลอตัวยังกดดันตลาด ส่งผลให้ดัชนีปิดภาคเช้าที่ระดับ 938.51 จุด เพิ่มขึ้น 1.69 จุด หรือ 0.18% มีมูลค่าการซื้อขาย 6,465.51 ล้านบาท 5 อันดับหุ้นที่มีมูลค่าการซื้อขายสูงสุด1. PTT ปิดที่ 285 บาท เพิ่มขึ้น 1 บาท หรือ 0.35% มูลค่าการซื้อขาย 589.76 ล้านบาท2. JAS ปิดที่ 1.67 บาท เพิ่มขึ้น 0.01 บาท หรือ 0.60% มูลค่าการซื้อขาย 423.91 ล้านบาท3. SCC ปิดที่ 286 บาท ลดลง 1 บาท หรือ 0.35% มูลค่าการซื้อขาย 371.42 ล้านบาท4. KBANK ปิดที่ 114.50 บาท ลดลง 1 บาท หรือ 0.87% มูลค่าการซื้อขาย  347.19 ล้านบาท5. KTB ปิดที่ 15.30 บาท เพิ่มขึ้น 0.10 บาท หรือ 0.66% มูลค่าการซื้อขาย 324.23 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยวันนี้ผันผวนท่ามกลางความเสี่ยงทางลงต่อไป โดยนักลงทุนยังจับตาสถานการณ์น้ำท่วมต่อไปอย่างใกล้ชิด โดยเฉพาะในช่วงสุดสัปดาห์ที่คาดจะเคลื่อนตัวเข้ามายังกรุงเทพฯ ขณะที่ปัจจัยภายนอกยังอิงทางลงจากความกังวลในภาพใหญ่ ต่อการชะลอตัวทางเศรษฐกิจของโลก ล่าสุดข้อมูลการค้าที่อ่อนแอของจีนได้สร้างความวิตกเพิ่มเติมให้นักลงทุนจากปัญหาหนี้ของยุโรปและเศรษฐกิจของสหรัฐที่มีอยู่เดิม 
ทั้งนี้ ปัจจัยบวกเดียวที่จะช่วยประคองตลาดคือแรงซื้อของนักลงทุนต่างชาติที่กลับเข้ามาวานนี้กว่า 3 พันล้านบาท น่าจะสร้างความผันผวนของดัชนีในระหว่างทางได้ สำหรับกลยุทธ์การลงทุนระยะสั้นควรถือเงินสดให้มาก โดยจำกัดพอร์ตการเก็งกำไรระยะสั้นไม่เกิน 25% และเน้นการทยอยขายในช่วงดีดตัว โดยให้แนวต้าน 950-960 จุด    แนวรับ 925-900 จุด